Buitelanders se winkels in Diepsloot geplunder | Netwerk24
Deur Brümilda Swartbooi 23 Januarie 2020 20:03
Die groep betogers het paaie versper en buitebande gebrand. Foto: Felix Dlangamandla
Buitelanders se winkels is Donderdag in Diepsloot geplunder. Foto: Felix Dlangamandla
Paaie in Diepsloot is Donderdag versper.Foto: Felix Dlangamandla
Hulle is glo ontevrede met die buitelanders in Diepsloot en meen hulle is by die meeste misdade in die gebied betrokke.
Lt.genl. Elias Mawela, provinsiale polisiekommissaris, sê in ’n verklaring die protesoptrede kom nadat speurkapt. Oupa Matjie onlangs in Diepsloot geskiet is.
Matjie en ’n kollega het die aand van sy dood na die verdagtes in ’n saak van poging tot moord en huisroof gesoek toe hy geskiet is.
“ ’n Groep mense het Donderdag omstreeks 08:00 na die polisiekantoor gekom en daarop aangedring om die verdagte in die saak te sien. Die verdagte het Donderdag in die landdroshof in Randburg verskyn,” lui die verklaring.
Volgens Wayne Minnaar, woordvoerder van die Johannesburgse metropolisiediens, was daar ’n groot polisieteenwoordigheid in Diepsloot.
Castro Ngobese, woordvoerder van die LUR vir menslike nedersettings, sê mense het die reg om aan optogte deel te neem. “Dit moet egter gedoen word sonder om die reg van ander te ondermyn. Protesoptrede moet ’n laaste uitweg wees.”
The R511 is currently closed heading towards Diepsloot due to protest action. There's no access to Diepsloot from William Nicol Dr or the N14. Protesters have placed rocks & burning tyres on R511 & Nkonyama Dr. @JoburgMPD officers on scene. pic.twitter.com/66e5qUf8Nz
— David Tembe (@AsktheChiefJMPD) January 23, 2020
#sapsGP Provincial Commissioner, Lt Gen Mawela calls for calm in #Diepsloot. #SAPS POP Unit on high alert monitoring the situation and dispersing groups who had barricaded some main routes in the area, incl William Nicol and R551 roads #PoliceVisibility MEhttps://t.co/aSrdZI7U2u pic.twitter.com/Z6eqPBBhnA
— SA Police Service (@SAPoliceService) January 23, 2020
Meer oor: Xenofobie | Plunder | Buitelanders | Diepsloot